एक मंजे हुए खिलाडी की तरह पहले तो उन्होने मेरा हाल चाल पूछा फ़िर पुलिस और प्रशासन की आलोचना कर समझाने लगे कि कुछ ले देकर मामला सलटा लिया जाय। विजली का तार पाईप गन और हड्डी भी निकली है। आर्म्स एक्ट भी लगा कर उलझा देगा। जितनी बेईज्जती होनी थी हो गई अब सजा से बचना चाहिए। उन्होने यह भी समझाया कि आज कल थानों में चुन चुन कर बैकवर्ड दरोगा की पोस्टिग हुई है ताकि वे फ़ारवर्ड लोगों को परेशान कर सके। अंत में अहसान करने के अंदाज में यह भी कहा कोई और होता या किसी और के घर की बात होती तो मै आता ही नहीं, चूकि हमारे पारिवारिक संबंध गहरे है इसलिए आ गया । आप कहिए तो मैं दरोगा से बात करू?